open-index/open-wikipedia-markdown huggingface dataset:
Štátny znak Lotyšska

thumb|250px|Štátny znak Lotyšskej republiky
**Štátny znak Lotyšskej republiky** obsahuje štít, rozdelený na tri časti. Každá z jednej symbolizuje jedno kniežatstvo. Z jednej strany podopiera štít červený levom z druhej strieborný heraldický grif.

## Symbolika štátneho znaku
Vychádzajúce slnko je symbolom Latgalskeho kniežatstva, červený lev predstavuje kniežatstvo Kurzeme a strieborný grif pripomína kniežatstvo Vidzeme. Tri hviezdy v hornej časti znaku značia tri zjednotené vojvodstvá.

## Iné projekty

## Zdroj
* Z anglického originálu *Ultimate Pocket Flags of the World*, *Dorling Kindersley Limited* *Londýn*, *1997* preložil *Martin Albrecht*, *2000*, *Ikar*, *Bratislava*, *ISBN 80-7118-767-4*

Lotyšsko
Kategória:Lotyšsko
Sulfán

**Sulfán** (H2S) alebo zastarane **sírovodík** je plynná látka bez farby s charakteristickým zápachom po skazených vajciach a odpornou chuťou. Je to horľavá jedovatá žieravina. Veľmi dobre sa rozpúšťa vo vode, z ktorej sa tiež ľahko uvoľňuje. Je prudko jedovatý, pôsobí na nervovú sústavu a pri vyšších koncentráciách spôsobuje náhle zastavenie dýchania (jeho jedovatosť je porovnateľná s HCN). V koncentrácii 4,6 až 46 percent vytvára so vzduchom výbušné zmesi.thumb|Štruktúrny vzorec|žiadny

## Referencie

## Iné projekty
 

Kategória:Plyny
Kategória:Zlúčeniny síry

Kategória:Zlúčeniny vodíka
Kategória:Hydridy
Kategória:Chalkogenovodíky
Zoznam pilotovaných letov na Medzinárodnú vesmírnu stanicu

Toto je chronologický **zoznam pilotovaných letov na [[Medzinárodná vesmírna stanica|Medzinárodnú vesmírnu stanicu]]**. Nepilotované lety sú uvedené v zozname nepilotovaných letov na Medzinárodnú vesmírnu stanicu. Základné posádky Medzinárodnej vesmírnej stanice sú **hrubo** zvýraznené. "Čas pripojenia" odkazuje na loď, takže nie je vždy zhodný s časom členov posádky.

## Dokončené misie

## Prebiehajúce misie

## Budúce misie

## Pozri aj
* Medzinárodná vesmírna stanica
* Zoznam návštevníkov Medzinárodnej vesmírnej stanice
* Zoznam nepilotovaných letov na Medzinárodnú vesmírnu stanicu
* Zoznam výstupov do otvoreného vesmíru z Medzinárodnej vesmírnej stanice
* Zoznam pilotovaných letov na Mir

## Referencie
* NASA 

## Externé odkazy

* Stránka expedícií na nasa.gov 

Kategória:Medzinárodná vesmírna stanica
ISS
Štátny znak Estónska

thumb|Štátny znak Estónskej republiky
**Štátny znak Estónska** bol pôvodne emblémom dánskeho kráľa v 13. storočí. Štít je obklopený zlatými dubovými vetvičkami. Na zlatom štíte sú tri modré levy rozložené nad sebou.

## Iné projekty
 

## Zdroj
* Z anglického originálu *Ultimate Pocket Flags of the World*, *Dorling Kindersley Limited* *Londýn*, *1997* preložil *Martin Albrecht*, *2000*, *Ikar*, *Bratislava*, *ISBN 80-7118-767-4*

Estónsko
Kategória:Estónsko
Kyselina octová

**Kyselina octová** (systematický názov **kyselina etánová**) je chemická zlúčenina známa svojou kyslou chuťou a štipľavou vôňou. Jej sumárny vzorec je CH3COOH. Jej vodný roztok v koncentrácii od 5 do 10 % sa predáva pod názvom ocot. Takisto sa používa ako prídavná látka v potravinárstve, kde má označenie **E 260**. Jej konjugovanou kyselinou je **octan** alebo **acetát**.

## Vlastnosti
Kyselina octová je druhou najjednoduchšou karboxylovou kyselinou, po kyseline mravčej. Je to slabá kyselina, jej p*K*a je 4,76 (25 °C).

Čistá nehydratovaná kyselina octová (*ľadová kyselina octová*) je bezfarebná hygroskopická kvapalina, ktorá zamŕza pri teplote pod 16,7 °C na bezfarebnú kryštalickú tuhú látku.

## Výroba
Zriedený vodný roztok kyseliny octovej sa získava biologickou oxidáciou etanolu podľa celkovej rovnice:

:CH3CH2OH + O2 → CH3COOH + H2O

Pri jej biotechnologickej výrobe sú príslušné mikroorganizmy (octové baktérie, predovšetkým rodu *[[Acetobacter]]*) imobilizované prirodzenou priliehavosťou na bukových hoblinách, ktoré sú pokropené roztokom etanolu a odspodu prebublávané vzduchom. Vyššie koncentrácie možno potom dosiahnuť následnou destiláciou. Podobnú oxidáciu možno síce robiť i čisto chemickou cestou, ale tá sa k výrobe kyselina octovej nepoužíva.

Iný spôsob prípravy spočíva v hydrogenácii oxidu uhoľnatého za prítomnosti katalyzátorov:

:2 CO + 2 H2 → CH3COOH

Môže byť pripravená tiež reakciou oxidu uhoľnatého s metanolom, napríklad pomocou Cativa procesu:

: 

## Použitie
thumb|left|150px|Kryštalická kyselina octová (''ľadová'')
Kyselina octová je jednou z najvýznamnejších priemyslových organických surovín. Ročne sa na svete vyrobí vyše 5 miliónov ton.

Používa sa v laboratóriu aj v chemickom priemysle ako významné rozpúšťadlo pri príprave čistých chemických zlúčenín.

Priamo ako chemická surovina slúži k výrobe rady ďalších organických zlúčenín. Najvýznamnejším produktom je vinylacetát, ktorý následne slúži ako surovina (monomér) pre prípravu polyvinylacetátu.

Derivát kyseliny octovej, acetanhydrid, je používaný ako silné acylačné činidlo, najmä pri výrobe acetylcelulózy, ktorá v minulosti slúžila ako k výrobe syntetických vlákien (acetátový hodváb), tak pre prípravu podložiek pre fotografické negativné materiály a pre kinofilm. Je taktiež jednou zo surovin pre výrobu kyseliny acetylsalicylovej, ktorá je hlavnou zložkou najrozšírenejších liekov proti horúčkam a zápalom (Acylpyrín, Aspirín, Anopyrín a iných).

## Toxicita
Kyselina octová je leptavá a jej pary spôsobujú podráždenie očí, poleptanie sliznice, bolesť v krku a upchanie pľúc.

Riziko kyseliny octovej závisí aj na jej koncentrácii. V nasledujúcej tabuľke je uvedená EÚ klasifikácia kyseliny octovej:

## Referencie

## Iné projekty

octová
Kategória:Octany
Kategória:Potravinárske aditíva
Kategória:Rozpúšťadlá
260
Forcalquier

**Forcalquier** je obec na juhu Francúzska v departemente Alpes-de-Haute-Provence a regióne Provence-Alpes-Côte d’Azur.

Nachádza sa asi  severne od Marseille a neďaleko benediktínskeho kláštora Ganagobie. Miestny cintorín je na zozname historického dedičstva. Dominantou obce je osemboká kaplnka.

## Polohopis

Forcalquier má rozlohu . Najvyšší bod je položený  a najnižší bod .

## Obyvateľstvo

Forcalquier má 4640 obyvateľov (2009).

Graf populácie:

## Partnerské mesto
*  Guastalla, Taliansko
## Iné projekty

## Referencie



## Externé odkazy
* Oficiálna stránka

Kategória:Obce v departemente Alpes-de-Haute-Provence
Inhibítor (chémia)

**Inhibítor** je látka, ktorá zastavuje alebo výrazne spomaľuje chemické reakcie alebo procesy. Opakom inhibítora je katalyzátor, ktorý reakciu zrýchľuje.

Kategória:Chemické reakcie
Štátny znak Švédska

**Znak Švédskeho kráľovstva** tvorí štít, ktorý podopierajú dva zlaté levy po stranách štítu.

## Symbolika štátneho znaku
Trojitá korunka symbolizuje „Troch mudrcov“ – švédsky emblém od roku 1336.

## Iné projekty
 

## Zdroj
* Z anglického originálu *Ultimate Pocket Flags of the World*, *Dorling Kindersley Limited* *Londýn*, *1997* preložil *Martin Albrecht*, *2000*, *Ikar*, *Bratislava*, *ISBN 80-7118-767-4*

Švédsko
Kategória:Švédsko
Kaze to Ki no Uta: Seinaru ka na

**Kaze to Ki no Uta** (jap.: 風と木の詩; preklad: *Pieseň Vetra a Stromov*) je japonská manga séria, ktorú nakreslila Keiko Takemijová. Publikovala ju po prvýkrát firma Šógakukan v časopise *Shoujo Comic*. Ide o jednu z najstarších máng v žánri šónen-ai. V roku 1987 vzniklo podľa predlohy tejto mangy aj OVA anime s názvom **Kaze to Ki no Uta: Seinaru ka na**.

## Príbeh

Ide o historickú drámu zo školského prostredia, odohrávajúcu sa v 19. storočí. Milý, pokojný a mierny *Serge Batouille* je rodinou poslaný do školy. Na internáte sa delí o izbu s blondínom *Gilbertom Cocteauom*, nádherným homosexuálom. Zbožný Serge sa snaží vyhnúť vzťahu s Gilbertom, ktorý sa po sexuálnom zneužívaní svojim strýkom *Augustom Beauom* chová ako prostitút, ale napriek tomu Gilbertov fyzický šarm zvíťazí v jeho srdci. Stanú sa priateľmi a neskôr aj milencami. Ale je 19. storočie, a tak je ich školský život naplnený konfliktmi, žiadostivosťou a beznádejou. Všetko speje vďaka nevraživosti okolia a Gilbertovej minulosti k tragickému koncu.

## Postavy
*Serge Batouille – *hlas:* Ohara Noriko
*Gilbert Cocteau – *hlas:* Sasaki Júko
*Auguste Beau – *hlas:* Šiozawa Kaneto
*Aryon Rosmarinay – *hlas:* Sakakibara Jošiko
*Pascal Biket – *hlas:* Takemura Taku

## Hudba
Bolo vydaných päť hudobných albumov (LP platní).
#Kaze to Ki no Uta, časť 1
#Kaze to Ki no Uta, časť 2: Requiem for Gilbert
#Syntetizátorová verzia Kaze to Ki no Uta, časť 1
#Hudobná zbierka Kaze to Ki no Uta
#Spojovací album (na prvej strane je prvá strana z *Kaze to Ki no Uta, časť 1* a na druhej strane je vybraná hudobná zbierka z iného albumu – *Takemija, Nacu e no Tobira*)

## Pozri aj
**[[Nacu e no Tobira]]**

## Externé odkazy
*otakuland.cz   (po česky)
*anidb.net  
*animenfo.com  
*animenewsnetwork.com anime  
*animenewsnetwork.com manga  
*anisearch.de  (po nemecky)

Kategória:Anime
Kategória:Anime OVA
Kategória:Anime z roku 1987
Kategória:Manga
Štátny znak Fínska

thumb|Štátny znak Fínskej republiky
**Štátny znak Fínskej republiky** nadväzuje na historický erb fínskeho veľkovojvodstva, známy už roku 1557.

Na červenom štíte je žltý lev v skoku s korunou, držiaci v pravej tlape, biely meč. Lev stojí na zakrivenej šabli, ktorá ako orientálna sečná zbraň predstavovala nebezpečenstvo hroziace krajine od Tatárov, Švédov a iných nepriateľov. Deväť bielych ruží symbolizuje deväť historických gubernií Fínska.

## Iné projekty

## Zdroj
* Z anglického originálu *Ultimate Pocket Flags of the World*, *Dorling Kindersley Limited* *Londýn*, *1997* preložil *Martin Albrecht*, *2000*, *Ikar*, *Bratislava*, *ISBN 80-7118-767-4*

Kategória:Fínsko
Kategória:Štátne symboly Fínska
Fínsko
Štátny znak Poľska

[right|thumb|Štátny znak [Poľsko|Poľska]]

Na **štátnom znaku [[Poľsko|Poľska]]** je tradične zobrazovaný biely orol na červenom poli. Tento emblém zostal viac-menej nedotknutý, hoci malo Poľsko búrlivú históriu. Tento erb sa používal až do pádu poľského kráľovstva v roku 1795 a znovu ho zaviedli po skončení prvej svetovej vojny a vyhlásení novej republiky. Vtedy pribudol okraj a koruna, ktoré neskôr komunistická vláda zrušila. Súčasná podoba štátneho znaku Poľskej republiky bola prijatá 9. februára 1990, kedy bola na hlavu orlice opäť pridaná zlatá koruna.

## Historický vývoj znaku
Orlica sa na minciach objavuje už za vlády Boleslava I. Odvtedy prešla mnohými zmenami až do dnešnej podoby. Poslednou úpravou bol návrat zlatej koruny na hlavu orlice. 


Emblem of Civitas Schinesghe.svg|Znak Poľského kniežatstva z obdobia okolo roku 1000 počas vlády Boleslava I.
Súbor:POL Przemysł II 1295 COA.svg|Rekonštrukcia erbu z reverznej strany majestátnej pečate poľského kráľa Přemysla II. z roku 1295
Súbor:Herb pol.svg|Erb Poľského kráľovstva (1295 – 1569)
Súbor:Lob Rech Pospolita.svg|Znak Republiky Poľskej koruny a Litovského veľkokniežatstva (1569 – 1795)
Súbor:Grand Coat of Arms of Duchy of Warsaw.svg|Veľký znak Varšavského kniežatstva (1807 – 1815)
Súbor:Герб Царства Польского 1882.svg|Znak Kongresového Poľska (1815 – 1917)
Súbor:Coat of arms of Congress Poland 1853.png|Stredný znak Kongresového Poľska (1822 – 1832)
Súbor:November Uprising.svg|Znak novembrového povstania (1830 – 1831)
Súbor:Coat of arms of the Kraków Uprising.svg|Znak krakovského povstania (1846)
Súbor:Coat of arms of the January Uprising.svg|Znak januárového povstania (1863)
Súbor:Coat of arms of Poland under Russian rule.svg|Znak Privislinského kraja (1867 – 1918)
Súbor:Godło Królestwa Polskiego (1916-1918).svg|Znak Poľského kráľovstva (1917 – 1918)
Súbor:Coat of arms of Poland2 1919-1927.svg|Štátny znak Poľskej republiky (1919 – 1927)
Súbor:Coat of arms of Poland (1928–1939).svg|Štátny znak Poľskej republiky (1927 – 1939) a Vlády Poľskej republiky v exile (1939 – 1956)
Súbor:Coat of arms of the Polish Government in exile (1956–1990).svg|Znak Vlády Poľskej republiky v exile (1956 – 1990)
Súbor:Coat of arms of Poland (1955-1980).svg|Štátny znak Poľskej republiky (1947 – 1952) a Poľskej ľudovej republiky (1952 – 1980) 
Súbor:Coat of arms of Poland (1980-1990).svg|Štátny znak Poľskej ľudovej republiky (1980 – 1989) a Poľskej republiky (1989 – 1990)
Súbor:Herb Polski.svg|Súčasný štátny znak Poľskej republiky od roku 1990


## Iné projekty

## Zdroj
* Z anglického originálu *Ultimate Pocket Flags of the World*, Dorling Kindersley Limited, Londýn, 1997. preložil Martin Albrecht, 2000, Ikar, Bratislava, ISBN 80-7118-767-4.

Poľsko
Kategória:Poľsko
Oskar Werner

**Oskar Werner** (* 13. november 1922, Viedeň, Rakúsko – † 23. október 1984, Marburg, Nemecko) (do roku 1946 Oskar Josef Bschließmayer) bol rakúsky filmový a divadelný herec, recitátor a režisér. 

## Filmografia
* 1938: Das Geld fällt vom Himmel
* 1939: Hotel Sacher
* 1948: Der Engel mit der Posaune
* 1949: Eroica 
* 1950: Ruf aus dem Äther / Piraten der Berge
* 1950: Das gestohlene Jahr
* 1951: Entscheidung vor Morgengrauen
* 1955: Oberst Redl / Spionage
* 1955: Der letzte Akt
* 1955: Mozart (Reich mir die Hand, mein Leben)
* 1955: Lola Montez 
* 1958: Ein gewisser Judas
* 1962: Jules a Jim 
* 1964: Torquato Tasso
* 1964: Loď bláznov (Das Narrenschiff)
* 1965: Špión, ktorý prišiel z chladu (Der Spion, der aus der Kälte kam)
* 1966: 451° Fahrenheita (Fahrenheit 451) 
* 1968: Zwischenspiel 
* 1968: In den Schuhen des Fischers 
* 1975: Columbo: Vražda na videu
* 1976: Cesta zatratených (Reise der Verdammten) 

## Réžia
* 1958: Ein gewisser Judas

## Divadelné hry
* 1964: Hamlet, Romeo a Júlia
* 1964: Weh dem, der lügt (od Franza Grillparzera)
* 1965: Kabale und Liebe (od Friedricha Schillera)

## Ocenenia
* 1965: *New York Film Critics Circle Award* za *Loď bláznov*
* 1965: nominácia na Oscara za herecký výkon vo filme *Loď bláznov*
* 1966: Zlatý glóbus za film *Špión, ktorý prišiel z chladu*
* 1966: *Grand Prix der Académie du cinéma Française Awards*
* 2004: bol vybraný na zoznam 50-tich najdôležitejších hercov v priebehu posledných 50-tich rokov v čitateľskej ankete denníka *Kuriér*

## Literatúra
* Robert Dachs: *Ein Nachklang.* Verlag Kremayr und Scheriau, Wien, 1986, 7.Auflage
* Robert Dachs: *Genie und Fetzenschädel.* Verlag der Apfel, 1994
* Robert Dachs: *Abgründe eines Giganten.* Verlag braumüller Wien 2010, 2. Auflage
* Ulrike Dembski, Christiane Mühlegger-Henhapel (Hrsg.): *Oskar Werner „Welch einen sonderbaren Traum träumt’ ich …“ 1922-1984.* Verlag Christian Brandstätter, Wien, 2003, 2. Auflage
* Eva Edelmann: "Ich bin ein dichterischer Schauspieler". Vier Briefe Oskar Werners - Edition und Kommentar. In: Machart, Thomas u.a. (Hg.): *reflexiv. Geschichte denken.* LIT Verlag, Wien, 2011, S. 121-144 (= Syn Magazin; 2)
* Raimund Fritz, Marc Hairapetian u.a.: *Oskar Werner – Das Filmbuch.* Filmarchiv Austria, Wien 2002
* Hans Frommelt: *Erinnerungen an Oskar Werner.* Liechtensteiner Vaterland, 1992
* Thomas Hürlimann: *Der letzte Gast.* Ammann-Verlag, Zürich 1990
* Attila E. Láng: *Oskar Werner – Eine Spurensicherung.* Jugend und Volk, Wien 1984
* Margaretha Mazura: *Oskar Werner. Maske, Mythos, Mensch.* Wien 1985
* Wilhelm Pellert: *Oskar Werner. Ein Monodrama.* Literaturedition Niederösterreich, St. Pölten, 2009
* Henning K. Vogelsang: *Ein Einsamer geblieben.* Liechtensteiner Vaterland, 1993

## Iné projekty

## Externé odkazy
* 
* Oskar-Werner-Hommage-Page zum 80. Geburtstag
 

Kategória:Rakúski divadelní herci
Kategória:Rakúski filmoví herci
Kategória:Rakúski televízni herci
Kategória:Rakúski filmoví režiséri
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Osobnosti z Viedne
Truman Show

***Truman Show*** je americký film z roku 1998. Film obsahuje prvky bizarnosti, drámy s komickými, či satirickými prvkami.

Dej filmu pojednáva o moci médií a stále menšou hranicou medzi realitou a mediálnym obrazom reálneho života. Truman Burbank (v hlavnej úlohe Jim Carrey) bol ako dieťa prvým človekom, ktorého adoptovala filmová spoločnosť a vôbec netuší, že jeho život je dopredu naplánovaný tvorcom megaúspešného seriálu Christofom (hrá Ed Harris), ktorého je hlavnou postavou. Truman totiž žije v obrovských filmových ateliéroch a všetci ľudia naokolo sú hercami. Hlavný dej filmu sa odohráva v čase, keď má Truman asi 30 rokov a pracuje v poisťovni. Postupne si začne všímať zvláštnosti, ktoré sa okolo neho dejú, presne naplánovné stereotypy a jeho zvedavosť ho núti sledovať tieto zvláštnosti. Zisťuje, že vždy, keď sa pokúsi dostať z mesta, mu niečo skríži cestu, až sa nakoniec dozvedá pravdu. Seriál, ktorého je Truman hlavnou postavou je vysielaný nonstop a nie je nikdy prerušovaný reklamami, preto sú reklamy na výrobky, či služby nepriame, tvorené hercami priamo v samotnom deji.

Film prináša pre typicky komerčné snímky málo vídaný záver a to dilemu. Truman sa musí rozhodnúť, či zotrvá v dokonalom a bezpečnom svete alebo sa rozhodne pre realitu. 

Kategória:Filmy USA
Truman Show, The
Kategória:Filmy z 1998
EMI

**EMI** môže byť skratka pre:

*Európsky menový inštitút, pozri Európska centrálna banka
*elektromagnetická interferencia (elektromagnetické rušenie)
*elektro magnetický impulz (atómová bomba)
*EMI (hudobné vydavateľstvo)
*elektromaterálové inžinierstvo
Thalna

V etruskej mytológii bola **Thalna** bohyňou plodnosti a ženou alebo milenkou Tinia. V umení sa zobrazovala ako mladá, nedospelá žena.

## Pozri aj
*Etruská mytológia
*Etruskovia

Kategória:Etruskí bohovia
Kategória:Etruské náboženstvo
Olšanské hřbitovy

thumb|Olšanské hřbitovy
**Olšanské hřbitovy** (doslova *Olšanské cintoríny*) je s rozlohou 50,17 ha najväčší cintorín v Prahe. Počas jeho existencie na ňom bolo pochovaných približne 2&nbsp;000&nbsp;000 mŕtvych. Je miestom posledného odpočinku mnohých významných osobností. Súčasťou cintorína je aj pohrebisko vojakov z prvej a druhej svetovej vojny.

## Zoznam významných osobností, pochovaných na cintoríne
* Klement Gottwald, prvý robotnícky prezident Česko-Slovenska
* Gusta Fučíková, publicistka a ľavicová aktiviska
* Jiří Berkovec, hudobný skladateľ a publicista
* Josef Jungmann, český filológ, lexikograf a spisovateľ
* Karel Knittl, hudobný skladateľ, dirigent a pedagóg
* Ján Kollár, slovenský evanjelický kňaz, básnik a spisovateľ
* Karel Kramář, prvý predseda vlády Česko-Slovenska
* František Lexa, zakladateľ českej egyptológie
* Lubor Niederle, významný profesor archeológie
* Jan Palach, študent, ktorý sa v roku 1969 upálil na protest proti okupácii Česko-Slovenska
* Pavel Jozef Šafárik, slovenský historik, slavista a básnik
* Miroslav Tyrš, český kritik, historik umenia, zakladateľ Sokola (Českej obce sokolskej)
* Jiří Voskovec, český herec, dramatik a spisovateľ
* Jan Werich, český herec, dramatik a spisovateľ
* Vilém Kurz, český politik,prírodovedec a spisovateľ
* Jiří Schelinger, český spevák
* Radola Gajda (Rudolf Geidl), jeden z hlavných veliteľov česko-slovenských légií v Rusku

## Iné projekty

## Externé odkazy
* Olšanské hřbitovy (PIS)

Kategória:Cintoríny v Prahe
Kategória:Národné kultúrne pamiatky v Prahe
Kategória:Žižkov
Zoznam geografických článkov/2

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 2.
2. ulica (Bratislava)

Kategória:Zoznamy geografických článkov
Vostok (nosná raketa)

náhľad|Vostok 8K72K
**Vostok** (, po slovensky *"Východ"*) bola nosná raketa odvodená zo sovietskej balistickej rakety R-7 a navrhnutá pre pilotované lety programu Vostok, ale neskôr používaná aj na vynesenie umelých družíc.

Pri prvých troch letoch družíc Sputnik 1-3 bol použitý variant dvojstupňovej rakety Vostok označený ako Sputnik. Prvý stupeň tvorili štyri jednotky s výškou 19 m a prierezom 3 m, rozložené symetricky okolo nádrže 2. stupňa, ktorá mala výšku 28&nbsp;m a priemer 2,95&nbsp;m. Hmotnosť tohto variantu pri štarte je 310 000 kg, celková výška 30 m, max. rozpätie 10,3 m a max. užitočné zaťaženie 1&nbsp;500 kg. Neskôr sa pridal 3. stupeň pri letoch programu Vostok a pri testovacích letoch kabín určených pre kozmonautov. Odvtedy sa táto nosná raketa označuje ako Vostok s hmotnosťou pri štarte 325&nbsp;000 kg, výškou 38&nbsp;m, maximálnym rozpätím 10,3&nbsp;m. Postupne sa Vostok zdokonaľoval a jeho modifikácie mali obyčajne názov programu, pri ktorom sa použili (Voschod, Sojuz, Luna). Najdôležitejšie boli štvorstupňové modifikácie pri letoch kozmických sond Luna, Mars a Venera.  

Hlavné verzie rakety boli:

* 8K72 - použitá pre prvé lety programu Luna a na vynesenie prototypu kozmickej lode Vostok.
* 8K72K - vylepšená predchádzajúca verzia použitá pre pilotované lety.
* 8A92 - použitá na vynesenie špionážnych družíc Zenit v šesťdesiatych rokoch 20. storočia.
* 8A92M - modifikovaná verzia na vynesenie meteorologických družíc Meteor na vysokú orbitu.

Kategória:Nosné rakety Sovietskeho zväzu
Karboxyhemoglobín

**Karboxyhemoglobín** (skratka **COHb**) je krvné farbivo hemoglobín s naviazaným oxidom uhoľnatým. Nie je schopný prenášať kyslík a jeho zvýšené množstvo môže viesť k smrti (v lekárstve známe ako *karboxyhemoglobinémia* alebo otrava oxidom uhoľnatým). Avšak malé množstvo karboxyhemoglogínu vedie k nedostatku kyslíka a k následne zapríčinenej únave, závratom a bezvedomiu. Vzniká pri metabolizme a v ľudskej krvi je ho málo. Vyššie percento však majú fajčiari.

Polčas rozpadu karboxyhemoglobínu v krvi je od 4 do 6 hodín. COHb zvyšuje riziko krvných zrazenín.

Kategória:Krv
Kategória:Biochémia
Mulat

right|thumb|Halle Berryová

**Mulat** je miešanec belošských a černošských rodičov. Sfarbenie pokožky mulata je veľmi variabilné v závislosti od intenzity vplyvu génov daného rodiča. Priemerne je však farba pokožky mulata svetlejšia ako černošského rodiča. Najväčší výskyt mulatov je v Severnej Amerike, najmä USA.

Kategória:Etniká, národy a národnosti
Zambo

right|thumb|Žena afro-indiánskeho pôvodu

**Zambo** je zmiešaná forma obyvateľstva, ktorá vzniká kombináciou génov černošského a indiánskeho rodiča.

Kategória:Etniká, národy a národnosti
Helsingborg

vpravo|náhľad|Helsingborg
**Helsingborg** je švédske prístavné mesto, ktoré sa nachádza na južnej časti krajiny a má 91&nbsp;457 obyvateľov. Je to centrum regiónu Skåne a najbližší švédsky bod k Dánsku. Helsingborg je tiež dôležitým regionálnym centrom obchodu a dopravy. Pôsobí tu futbalový klub Helsingborgs IF, ktorý hrá svoje domáce zápasy na štadióne Olympia.

## Administratívne rozdelenie
Mesto Helsingborg je rozdelené na 32 okresov.

## Osobnosti mesta
* Tycho Brahe (1546 – 1601), dánsky astronóm, astrológ a alchymista
* Stellan Skarsgård (* 1951), herec
* Henrik Larsson (* 1971), futbalista
* Eric Saade (* 1990), spevák

## Partnerské mestá
*  Alexandria, Virgínia, USA
*  Dubrovník, Chorvátsko
*  Helsingør, Dánsko
*  Pärnu, Estónsko

## Iné projekty


Kategória:Mestá vo Švédsku
Kategória:Prístavné mestá vo Švédsku
Kategória:Prístavné mestá Baltského mora
Kategória:Skåne
Oxid železitý

**Oxid železitý** (Fe2O3) je amfotérny oxid železa hnedočervenej farby, v prírode sa vyskytuje ako minerál hematit (rombická sústava - najdôležitejšia ruda železa), prípadne maghemit (kubická sústava).

## Použitie
Oxid železitý sa používa ako magnetická vrstva v záznamových médiách (magnetické pásky, diskety), v kozmetike ako červený pigment a v laboratóriu ako surovina (v zmesi s hliníkom) na prípravu čistého železa, prípadne ako prísada do termitu. Reakcia prebieha podľa rovnice:
: 2&nbsp;Al + Fe2O3 → 2&nbsp;Fe + Al2O3

## Iné projekty

Železitý
Železitý
Kategória:Zlúčeniny železa
Kategória:Červené pigmenty
Kategória:Železné pigmenty
Škorica

**Škorica** alebo **cinamon** je korenina – očistená sušená mladá vnútorná kôra druhov stromov z rodu škoricovník (zahŕňa vyše 100 druhov).

Najlepšia škorica je z druhu škoricovník cejlónsky (*Cinnamomum verum* alebo *Cinnamomum zeylanicum*) – tzv. pravá škorica alebo cejlónska škorica, ale najčastejšie sa dováža škorica z druhu škoricovník čínsky (*Cinnamomum cassia* alebo *Cinnamomum aromaticum*) – tzv. čínska škorica alebo kasiová škorica. Ďalej je známa škorica z druhov *[[Cinnamomum tamala]]* a škoricovník Burmanov (*Cinnamomum burmani*).

Tzv. biela škorica nie je škorica v pravom slova zmysle, ale korenie z druhu kanela škoricová (*Canella winterana*).

Škorica má korenisto sladkastú chuť a charakteristickú vôňu. Zvyšuje chuť do jedla a osviežuje a podporuje trávenie. Zároveň má aj liečivé účinky, znižuje poruchy dýchania, vyrábajú sa z nej silice a tinktúry.

## Referencie

## Iné projekty

## Externé odkazy
* Škorica – účinná aj pri liečbe diabetu
* Škorica – pochúťka i liek 
* Škorica a jej účinky  na Herbacea.sk

Kategória:Koreniny
Kategória:Liečivé rastliny
Eurocities

**Eurocities** je medzinárodná organizácia európskych miest, ktorá bola založená v roku 1986. Založili ju starostovia šiestich veľkých európskych miest:
* Barcelona, Španielsko
* Birmingham, Anglicko
* Frankfurt nad Mohanom, Nemecko
* Lyon, Francúzsko
* Miláno, Taliansko
* Rotterdam, Holandsko

V roku 2007 sieť obsahovala viac ako 130 miest z 30 rôznych krajín.

Členom sa môže stať mesto, kde žije 250-tisíc obyvateľov. Krajiny európskeho spoločenstva sa stávajú plnými členmi, ostatné mestá asociovanými členmi.

## Externé odkazy
* Domovská stránka

Kategória:Medzinárodné organizácie
Chloroplast

thumb|Rastlinné bunky obsahujúce chloroplasty
**Chloroplast** je bunková organela. Je to fotosynteticky aktívny zelený plastid nachádzajúci sa v zelených častiach rastlín, niektorých prvokov a rias. Najviac sú zastúpené v asimilačnom pletive rastlinných listov. Obsahujú chlorofyl a prebieha v nich fotosyntéza.

Chloroplasty sa časom môžu zmeniť na fotosynteticky neaktívne chromoplasty, ale ich spätná premena na chloroplasty už nie je možná. Strata chloroplastu je nevratná. Nachádzajú sa iba v eukaryotických bunkách, zriedkavo (u niektorých rias) iba jeden chloroplast v každej bunke, častejšie je ich však v jednej bunke niekoľko. V priemernom liste sa nachádza 70 miliónov buniek obsahujúcich 5.109 chloroplastov. 

To, že fotosyntéza prebieha práve v chloroplastoch, zistil v roku 1882 Theodor Engelmann. Pozoroval malé baktérie pohybujúce sa za zdrojom kyslíka. Na povrchu riasy rodu *[[Spirogyra]]* sa zhlukovali práve nad osvetlenými chloroplastmi, pretože vedľajším produktom fotosyntézy je kyslík.

Predpokladá sa, že chloroplasty vznikli v procese evolúcie endosymbiózou sinice s inou bunkou. 

## Tvar a zloženie
Chloroplasty vyšších rastlín majú šošovkovitý tvar s dĺžkou 4 až 8 mikrometrov a šírkou 2 až 5 mikrometrov. Od okolitého prostredia ich oddeľuje dvojitá membrána, ktorá je hladká a bez povrchových štruktúr. Vnútorná membrána odškrcuje vačky (*tylakoidy*), ktoré obsahujú chlorofyl. Tylakoidy vytvárajú tzv. lamelovú štruktúru. Zhluky tylakoidov sa nazývajú graná. Vnútro chloroplastu vypĺňa základná hmota - *stróma*. Fotosyntetická asimilácia je viazaná predovšetkým na vonkajšiu membránu chloroplastu. Chloroplasty obsahujú plastidovú DNA, ktorá na rozdiel od jadrovej DNA neobsahuje históny. Keďže majú vlastnú DNA, vznikajú nezávisle od jadra delením už existujúcich chloroplastov. Hovoríme, že chloroplasty sú semiautonómne organely - majú určitý stupeň samostatnosti, podobne ako mitochondrie. 

Chloroplasty možno v bunke pozorovať už svetelným mikroskopom. 

**Schéma chloroplastu**

## Delenie chloroplastov
Podľa morfológie membránového systému a fyziológie delíme chloroplasty na 2 základné typy:
* **Mezofylové chloroplasty** - sú prítomné v mezofylových bunkách. Majú bohatý lametárny systém pozostávajúci z početných grán a tylakoidov stómy. 
* **Chloroplasty pošvy cievnych zväzkov C4 rastlín** 
** chloroplasty obsahujúce nikotínamidadeníndinukleotidfosfát-malátový enzým - majú vretenovitý tvar a veľký počet škrobových zŕn. Sú umiestnené pozdĺž vonkajšej steny buniek. Nemajú vyvinuté graná.
** chloroplasty obsahujúce nikotínamidadeníndinukleotid-malátový enzým - sú umiestnené pri vnútornej stene buniek parenchymatickej pošvy, majú vyvinuté početné graná. 
** chloroplasty obsahujúce PEP-CK enzým (fosfoenolpyruvátkarboxykináza)

Kategória:Plastidy
Kategória:Rastlinná bunka
Joseph Brodsky

**Joseph Brodsky**, rodným menom **Iosif Alexandrovič Brodskij**, rus. Ио́сиф Алекса́ндрович Бро́дский (* 24. máj 1940, Petrohrad – † 28. január 1996, New York) bol ruský básnik a neskôr americký esejista a literárny kritik, nositeľ Nobelovej ceny za literatúru z roku 1987.

## Život
Narodil sa v židovskej rodine ako syn fotografa sovietskeho námorníctva. V skorom detstve prežil boje o Leningrad. Keď mal pätnásť rokov odišiel zo školy a snažil sa dostať na školu pre ponorkový výcvik (школа подводников), ale márne. Našiel si prácu ako operátor frézy (фрезеровщик) v továrni. Neskôr sa rozhodol stať sa lekárom a pracoval v márnici. Neskôr pracoval na viacerých postoch v nemocnici, na lodi a na geologickej expedícii.

V tom istom čase sa Brodsky zapojil do programu samovzdelávania a učil sa angličtinu a poľštinu (aby mohol prekladať básne od Czesława Miłosza, jeho obľúbeného básnika a kamaráta). Svoje vlastné básne a literárne preklady začal publikovať približne v roku 1957. Písal apoliticky a bol ovplyvnený ruskou spisovateľkou Annou Andrejevnou Achmatovovou.

V roku 1964 ho ruské úrady obvinili z "parazitizmu". Ruská novinárka Frida Vigdorova "prepašovala" na západ odpis z tohto procesu.

: *Sudca:* Aká je vaša profesia, všeobecne?
: *Brodsky:* Som básnik a literárny prekladateľ.
: *Sudca:* Kto vás uznáva ako básnika? Kto vás zaregistroval do radov básnikov?
: *Brodsky:* Nikto. Kto ma zaregistroval medzi ľudí?
: *Sudca:* Študovali ste to?
: *Brodsky:* To?
: *Sudca:* Ako sa stať básnikom. Ani ste sa nepokúsili dokončiť si školu kde vás na to pripravia, kde vás to naučia? 
: *Brodsky:* Nemyslím si, že sa to naučíte v škole.
: *Sudca:* Tak ako?
: *Brodsky:* Myslím, že to ... prichádza od Boha.

Bol odsúdený na päť rokov nútených prác. V roku 1965 mu bol trest odpustený po protestoch sovietskych a zahraničných prominentných literátov ako Jevgenij Jevtušenko a Jean-Paul Sartre. 4. júna 1972 bol Brodsky vyhnaný zo Sovietskeho zväzu a v roku 1980 sa stal občanom USA. Zomrel na srdcový infarkt vo svojom apartmáne v New Yorku. Pochovaný je v talianskych Benátkach.

## Referencie

## Iné projekty

## Externé odkazy
* Literary Encyclopedia anglicky
* anglické básne od Brodského
* Fotogaléria

Kategória:Ruskí spisovatelia
Kategória:Spisovatelia USA
Kategória:Nositelia Nobelovej ceny za literatúru
Kategória:Básnici židovského pôvodu
Kategória:Osobnosti USA židovského pôvodu
Kategória:Ruské osobnosti židovského pôvodu
Kategória:Naturalizované osobnosti USA
Kategória:Osobnosti z Petrohradu
Kategória:Sovietski disidenti
Menrva

V etruskej mytológii bola **Menrva** bohyňou múdrosti, vojny, umenia, vzdelania a obchodu.  Stotožňovali ju s gréckou Aténou a s rímskou Minervou.  Rovnako ako Aténa, Menrva sa zrodila z hlavy jej otca, Tinia.

Menrva bola súčasťou svätej trojice s Tiniom a Uni, totožná s rímskou trojicou Jupiter-Juno-Minerva.

## Pozri aj
*Etruská mytológia
*Etruskovia
*Pallas Aténa
*Minerva

Kategória:Etruskí bohovia
Kategória:Etruské náboženstvo
Bitka pri Alameine

**Bitka pri Alameine** alebo **bitka pri El Alameine** môže byť:
*prvá bitka pri Alameine
*druhá bitka pri Alameine
Povinné zmluvné poistenie

**Povinné zmluvné poistenie** je zmluvné poistenie, pri ktorom právny predpis ukladá **povinnosť** uzavrieť poistnú zmluvu. Opakom povinného zmluvného poistenia je dobrovoľné zmluvné poistenie (a opakom zmluvného poistenia je zákonné poistenie).  

Povinné zmluvné poistenie sa vyskytuje napríklad:
* pri prevádzke automobilov (povinné zmluvné poistenie zodpovednosti za škodu spôsobenú prevádzkou motorového vozidla)
* ako povinné poistenie zodpovednosti za škodu spôsobenú pri výkone povolania (povinné poistenie profesijnej zodpovednosti) napríklad:
**prevádzkovateľa lietadla (povinné zmluvné poistenie zodpovednosti za škodu spôsobenú prevádzkou lietadla)
**prevádzkovateľa plavidla
**v poľovníctve (povinné zmluvné poistenie zodpovednosti za škody spôsobené pri výkone práva poľovníctva)
**poskytovateľov zdravotnej starostlivosti
**súdnych znalcov, úradných tlmočníkov a úradných prekladateľov
**advokátov
**daňových poradcov
**štatutárnych audítorov a audítorských spoločností
**notárov
**autorizovaných architektov a autorizovaných stavebných inžinierov
**autorizovaných geodetov a kartografov

Výraz povinné zmluvné poistenie (a najmä jeho skratka PZP) sa v praxi v rozpore s textom Občianskeho zákonníka často stotožňuje len s povinným zmluvným poistením zodpovednosti za škodu spôsobenú prevádzkou motorového vozidla, možno preto, lebo toto poistenie je z povinných zmluvných poistení najrozšírenejšie a ako jediné má priamo v texte právneho predpisu, ktorý ho predpisuje, explicitne uvedený názov.

## Referencie

Kategória:Poistenie
Léopold Eyharts

**Léopold Eyharts** (* 28. apríl 1957, Biarritz, Francúzsko) je brigádny generál Leteckých síl Francúzska a astronaut ESA.

## Začiatky kariéry
Strednú školu vyštudoval vo Villa Pia v Bayonne na lýceu Louis-Barthou. Následne sa v roku 1977 prihlásil na leteckú školu Salon-de-Provence a o dva roky neskôr získal titul v odbore leteckej techniky. V roku 1980 sa stal stíhacím pilotom a bol pridelený k 7. stíhacej peruti Jaguar na základni v Istres-Le Tubé na juhu Francúzska. V roku 1985 sa stal veliteľom letky *SPA 77* eskadry „1/7 Provence“ so sídlom v Saint-Dizier, departement Haute-Marne. 

V roku 1988 absolvoval testy na skúšobného pilota a pracoval v testovacom centre v Brétigny-sur-Orge pri Paríži. Lietal na rôznych typoch civilných aj vojenských lietadiel vrátane Mirage 2000, Alpha Jet, Mirage III, Caravelle, C-160 Transall, pričom jeho hlavnou úlohou bolo testovanie radarového vybavenia lietadiel. 

Celkovo nazbieral 3800 letových hodín na 50-tich rôznych typov lietadiel, vrátane 21 zoskokov padákom a jednej katapultáže.

## Lety do vesmíru
V roku 1990 úspešne absolvoval vstupné testy a kandidatúru na kozmonauta vo francúzskom Národnom centre pre kozmický výskum CNES (Centre National d’Études Spatiales). O dva roky neskôr pomáhal pri programe ruského raketoplánu Buran.
Do plného tréningu bol zaradený v januári 1995 ako člen záložnej posádky pre rusko-francúzsky program „Cassiopeia“.

Prvýkrát do vesmíru na kozmickú vesmírnu stanicu Mir letel v misii „Pégase“ 29. januára 1998 na palube Sojuzu TM-27. Na Mire zotrval tri týždne a návrat absolvoval na palube Sojuzu TM-26 19. februára.

V auguste 1998 bol Európskou vesmírnou agentúrou (ESA) pridelený do amerického vesmírneho programu v Johnsonovom vesmírnom stredisku v Houstone, štát Texas.

Svoj druhý let uskutočnil 7. februára 2008 na palube raketoplánu Atlantis v misii STS-122. Na ISS pomáhal s inštaláciou laboratórneho modulu Columbus. Na Zem sa vrátil raketoplánom Endeavour 27. marca 2008.

## Externé odkazy
* Biografia na stránkach NASA 
* Biografia na stránkach Spacefacts 
* Astronaut ESA Léopold Eyharts bol pridelený na misiu, ktorá na ISS donesie Columbus 

## Zdroj
* 

Kategória:Narodenia v 1957
Kategória:Astronauti ESA
Kategória:Francúzski kozmonauti
Kategória:Držitelia Radu Priateľstva
Moc

**Moc** môže byť:
* schopnosť takmer za všetkých okolností dosiahnuť nejaký výsledok, najmä ovládať ľudí, pozri moc (ovládanie)
* vláda, správa/spravovanie spoločenského celku, najmä štátu
* v práve: skrátene právomoc
* organizovaná vojenská sila
* zastarano: telesná sila

**MOC** môže byť skratka:
* maloobchodná cena
* Maintenance of Certification
* Management of change – manažment zmeny
* Mars Orbiter Camera
* McGill Outdoors Club
* meridional overturning circulation – termohalinný výmenník
* Meta Object Compiler, v Qt GUI development system
* Mint On Card
* Museum of the Confederacy
* Music on Console
* My Own Creation, od Lega
* Mobile Originated Call
Temná energia

::*Skrytá energia môže byť aj všeobecne akákoľvek energia, ktorá je skrytá.*

**Temná energia** (menej vhodné názvy: **skrytá energia, tmavá energia**) je zatiaľ (nie je exaktne zistená jej podstata) definovaná ako energia, ktorá je zodpovedná za dnešné zrýchľovanie rozpínania sa vesmíru. Toto zrýchľovanie bolo objavené pri meraní červeného posunu v spektrách vzdialených supernov. V roku 2011 bola za objav udelená Nobelova cena pre trojicu fyzikov Saul Perlmutter, Adam Riess a Brian Schmidt. 

Jedným z kandidátov na zdroj temnej energie bola energia vákua. Problémom je, že jej hodnota, nameraná pri mikroskopických experimentoch a vypočítaná z kvantovej teórie poľa, je o 120 rádov väčšia, ako je potrebné pre vysvetlenie prejavov temnej energie nameraných z veľkorozmerných experimentov. Podstata temnej energie je teda zatiaľ neznáma.

## Výskum
Temná energia môže byť zodpovedná za neočakávané výsledky z experimentu XENON1T v Taliansku. Experiment mal pôvodne detegovať temnú hmotu. Častice tmavej energie detegovali zo silných magnetických polí Slnka (tachoklína). Výsledky však vyžadujú ešte ďalšie potvrdenie.

## Referencie

## Pozri aj

*temná hmota

Kategória:Kozmológia
Kategória:Energia
Vajíčko (botanika)

**Vajíčko** (iné názvy: **rastlinné vajíčko**, **ovulum**, **ovula**, **ovum**) je pri semenných rastlinách mnohobunkový útvar v kvete (pri krytosemenných rastlinách presnejšie v semenníku), ktorý slúži ako samičí pohlavný orgán.  Obsahuje vajcovú bunku. Po oplodnení sa vajíčko mení na semeno. 

Vajíčko vyrastá na plodoliste alebo na sporangiu stonkového pôvodu (megasporangiofóre).

Časti vajíčka u krytosemenných rastlín (tu zoradené zhora nadol v prípade priameho vajíčka) :
*mikropyla (=peľový vchod)
*integument (=vajíčkový obal) - môžu byť aj 2
*nucelus (=vajíčkové jadro):
**zárodočný miešok (=zárodkový miešok, zárodočný vak, zárodočný vačok, oonangium) - t.j. samičí gametofyt krytosemenných rastlín:
***vajcový aparát:
****vajcová bunka
****2 synergidy (=pomocné bunky)
***2 pólové jadrá (pred alebo po vniknutí peľovej nitky splynú v tzv. sekundárne jadro zárodočného mieška (=sekundárne centrálne jadro))
***3 antipódy (=protistojné bunky)
**ostatný nucelus
*chaláza
*pútko (=funikulus, vajíčková šnúra)

Delenie podľa polohy:
* priame vajíčko (=atropné vajíčko)
* priečne vajíčko (=kampylotropné vajíčko)
* ohnuté vajíčko (=amfitropné vajíčko)
* obrátené vajíčko (=anatropné vajíčko)

## Zdroje

Kategória:Semenné rastliny
Kategória:Pohlavné rozmnožovanie
RuneScape

**RuneScape** je MMORPG počítačová hra, zasadená do sveta fantasy a zároveň najúspešnejšia 3D browser hra na svete. Hru je možné spustiť z internetového prehliadača, pre beh je potrebná inštalácia Java Virtual Machine. Hra je dostupná každému záujemcovi, no v neplatenej verzii má hráč sprístupnenú len obmedzenú časť virtuálneho sveta, taktiež nemôže postavu rozvíjať vo viacerých schopnostiach (Skills).

## Servery
right|thumb|250px|Rozmiestnenie serverov pre Runescape. 
Hra pre svoj beh využíva 136 serverov rozmiestnených tak, aby sa väčšina hráčov na svete mohla bez problémov pripojiť. Servery sú umiestnené v 14 krajinách sveta. Každý zo serverov povolí pripojenie 1&nbsp;500 hráčom zároveň. Maximálna kapacita je 300&nbsp;000 hráčov. Servery sú rozdelené na tzv. „Free“ a „Member“ servery (teda pre neplatiacich a platiacich hráčov).

## Iné jazyky
Hra pôvodne ako jazyk komunikácie používala angličtinu, 14. februára 2007 vydal Jagex nemeckú verziu prekladu. Momentálne existujú tri nemecké servery. K 11. decembru 2008 bol oficiálne uverejnený preklad do francúzštiny, pričom táto jazyková mutácia má momentálne dva servery. 24. júla 2009 vyšiel preklad do brazílskej portugalčiny.

## Zručnosti postavy (Skills)
RuneScape obsahuje 29 zručností postavy:
* 16 zručností postavy pre neplatiacich hráčov
** Attack (útok)
** Strength (sila)
** Defence (obrana)
** Dungeoneering (skill pridaný 12.4.2010)
** Constitution (po starom Hitpoints) (život)
** Crafting (remeslo)
** Fishing (rybolov)
** Cooking (varenie)
** Mining (ťaženie)
** Smithing (hutníctvo)
** Runecrafting (výroba rún, spojená s mágiou)
** Magic (mágia)
** Prayer (náboženstvo)
** Woodcutting (drevorúbačstvo)
** Firemaking (zapaľovanie)
** Ranged (lukostrelectvo) 

* 13 memberských zručností postavy
** Agility (obratnosť)
** Archaeology (archeológia)
** Construction (stavba domu)
** Divination
** Farming (farmárčenie)
** Fletching (výroba lukov a šípov, spojená s ranged)
** Herblore (výroba elixírov)
** Hunter (lov)
** Invention
** Necromancy
** Summoning (vyvolávanie bojových alebo liečiacich pomocníkov)
** Slayer (zabíjanie monštier)
** Thieving (kradnutie)

### Combat skill
Combatom (bojom) sa určuje hlavný (bojový level postavy). Combat netvorí len jeden skill, ale ho tvorí množstvo skillov: Attack, Strength, Defence, Constitution, Ranged, Prayer, Magic, Summoning A Necromancy. Maximálny combat level je pre memberov 152 a pre free 126.

## Externé odkazy
* Oficiálna stránka 
* Herný Česko-Slovenský fanklub

Kategória:MMORPG
Kategória:Počítačové hry
Kategória:Počítačové hry z 2001
Kategória:Hry pre Windows
Prvá bitka pri Alamejne

**Prvá bitka pri (El) Alamejne** (alebo...**Alameine, Alamajne**)  bola bitka na severoafrickom bojisku druhej svetovej vojny, ktorá sa odohrala medzi 1. júlom a 27. júlom 1942 pri Al-Alamajne (El-Alamejne). Spolu s druhou bitkou pri Alamejne znamenala obrat priebehu vojny v severnej Afrike.

Al Alamajn bol jedinou obrannou pozíciou v Egypte, ktorú z geografických dôvodov nebolo možné nijako obísť. V 1. bitke sa nemecko-talianska tanková armáda Afrikakorps maršala Erwina Rommela neúspešne pokúsila prelomiť obranu britskej 8. armády. Briti tým zastavili útok na Káhiru a Alexandriu.

## Iné projekty

## Externé odkazy
* http://www.fronta.cz/valka-v-pousti-1940-1943
* http://www.ceskatelevize.cz/porady/10282929552-nejvetsi-tankove-bitvy/210382547010003-el-alamein/

## Zdroj
*Kamenický, M.: *[[Lexikón svetových dejín]]*. Bratislava: Slovenské pedagogické nakladateľstvo, 2001, str. 168

## Iné projekty

Kategória:Bitky druhej svetovej vojny
Kategória:Bitky v Egypte
Kategória:Bitky Austrálie
Kategória:Bitky v 1942
Druhá bitka pri Alamejne

**Druhá bitka pri (El) Alamejne** (alebo...**Alameine, Alamajne**)  bola bitka na severoafrickom bojisku druhej svetovej vojny, ktorá sa odohrala medzi 23. októbrom – 4. novembrom 1942 pri Al-Alamajne (El-Alamejne). Spolu s prvou bitkou pri Alamejne znamenala obrat priebehu vojny v severnej Afrike.

Na prelome augusta a septembra zhromaždil nový veliteľ britskej 8. armády generál Bernard Montgomery obrovské sily na ofenzívu s krycím názvom *Supercharge* Britské vojská začali útok na pozície Afrikakorpsu 23. októbra 1942. V prvých dňoch sa im nepodarilo preniknúť cez nemecko-taliansku obranu krytú rozsiahlymi mínovými poľami. Prelomili ju až po vyčerpaní nemeckých tankových záloh v prvých novembrových dňoch. Pri poslednom nemeckom zúfalom pokuse o protiútok padol do zajatia i dočasný veliteľ Afrikakorpsu generál von Thoma. Definitívna porážka Rommelovych vojsk predznamenala porážku nemeckej severoafrickej výpravy a bola začiatkom definitívnej likvidácie pozícií vojsk Osi v severnej Afrike.

## Iné projekty

## Externé odkazy
* The fate of the Italians in the battle as reported by TIME MAGAZINE
* The war time memories of Pte. Sid Martindale 1st Battalion Argyll & Sutherland Highlanders
* The 3rd Hussars (9th Armoured Brigade) at El Alamein
* Royal Engineers Museum  
* German Minefields at Alamein (October – November, 1942) 
* 
* 
* El Alamein in ''Egypt Today'' (where to stay etc)

## Zdroj
* Kamenický, M.: *[[Lexikón svetových dejín]]*. Bratislava: Slovenské pedagogické nakladateľstvo, 2001, str. 168.

Kategória:Bitky druhej svetovej vojny
Kategória:Bitky v Egypte
Kategória:Bitky Spojeného kráľovstva počas druhej svetovej vojny
Kategória:Bitky Nemecka počas druhej svetovej vojny
Kategória:Bitky v 1942
Električková doprava v Lodži

**Električková doprava v Lodži** je systém električkovej siete v poľskom meste Lodž.

Elektrické električky sa objavili v uliciach mesta 23. decembra 1898.

Najprv jazdili dve krátke linky obsuhujúce centrum mesta, v roku 1899 boli už štyri. V súčasnosti jazdi 19 mestských liniek, 2 regionálne, 1 turistická a 2 sezónne, čo spolu predstavuje 24 liniek. Rozchod koľají je .

## Vozňový park

## Zdroj

Lodž
Kategória:Doprava v Lodži
Kategória:Trate s rozchodom 1000 mm
Cilens

**Cilens** je v etruskej mytológii božstvo (nižší boh) osudu, prináša víťazstvo alebo pohromu, bol aj ochrancom brán.

## Pozri aj
*Etruská mytológia
*Etruskovia

Kategória:Etruskí bohovia
Kategória:Etruské náboženstvo
Rock Me Amadeus

„**Rock Me Amadeus**“ bol prvý singel z albumu Falco 3 od rakúskeho speváka Falca. Pieseň dosiahla v roku 1986 ako prvá a dosiaľ jediná nemecky spievaná vrchol americkej hitparády.

## Umiestnenia v hitparádach

## Referencie

## Externé odkazy
* Text piesne Rock Me Amadeus

Kategória:Piesne Falca
Kategória:Piesne z 1985
Ikarus

thumb|Ikarus 435.18B na linke  z 2. série pre Bratislavu
thumb|Ikarus 405 v Budapešti
thumb|Ikarus E91 v Prahe

**Ikarus** je maďarský výrobca autobusov z Budapešti, člen skupiny Irisbus.

Spoločnosť Ikarus vyrábala autobusy už v 60. rokoch a v 70. a 80. rokoch sa stala hlavným dodávateľom autobusov v rámci RVHP a Východného bloku a mala monopol aj na kĺbové autobusy. Väčšina vtedy prevádzkovaných vozidiel bola založená na koncepcii autobusov MAN, ktorého technológiu spoločnosť získala. Po roku 1990, kedy sa v Maďarsku zmenili pomery, sa továreň Ikarusu na predmestí Budapešti dostala do veľkých problémov, firma stratila svoje trhy a nebola schopná sa prispôsobiť. Na konci 90. rokov bola začlenená do holdingu Irisbus, teda vyrába midibusy.

## Výrobky
### Produkcia z dôb RVHP
* 208 prímestský autobus
* 210, 230 diaľkový autobus
* 211, 212, 216 kratšie verzie
* 220 prímestský autobus, nedostal sa do sériovej výroby
* 240, 246 mestský/prímestský autobus
* 242 mestský/prímestský autobus
* 250 mestský autobus 12 m dlhý
* 252 mestský autobus 11 m dlhý
* 260 klasický mestský autobus 
* 280, 282, 283, 284, 286 kĺbový autobus
* 290 letiskový autobus 
* 293 dvojkĺbový autobus, prototyp
* 260T trolejbus krátky
* 280T trolejbus kĺbový

### Produkcia v 90. rokoch
* 405 mestský autobus, dĺžka 7 m
* 411 nízkopodlažný autobus, dĺžka 11 m
* 412 nízkopodlažný autobus, dĺžka 11,9 m
* 415 mestský autobus, dĺžka 11,4 m
* 417 nízkopodlažný kĺbový voz, dĺžka 17,6 m, vyrobilo sa iba 33 ks
* 435 kĺbový mestský autobus

### Produkcia v rámci Irisbusu
* EAG E91 midibus (dĺžka 7,8 m)
* EAG E92 midibus (dĺžka 9 m)

## Iné projekty
.

## Externé odkazy
* Ikarusy v Česku a na Slovensku 
* Prehľad a údaje autobusov Ikarus 

Kategória:Podniky v Maďarsku
Kategória:Výrobcovia autobusov